
Ükskord ammu, igiammu 
kadus Päike, taevasilm. 
«Seljas tihke uduvammus, 
Mure kohe maale sammus, 
kõlekülmaks muutus ilm, 
Kadus Päike — kadus rööm, 
kadus naer ja lõo lõör. 

2 zan27 280 ku Inimesed käisid tummalt 

Ae Ari ; 4 nagu unes, nagu lummas. 

Hallus oli vajunud 

üle taeva, üle maa. 
Päevalgi ei hajunud 
rõske-raske udulaam. 
Vili kidus, jäigi kängu, 
kari nälgis karjamaal, 
mari närbus marjamaal, 
Mure vajutas kõik längu. 


Päikene päevaterake, 

tuline tulekerake, h 

kuhu sa, kullake, kadusid? 

Tuul, kuhu peitsid end, kuhu? 
Udu päriseks minema puhu! 
Sabista sooje sadusid! 

Aga Päike ei hakanud särama. 
Kas tõesti jääb jäädavalt ära ta? 

Küsiti pelglikult üksteise käest: 
«Mis häda meid ootab? Kas tuleb nälg? 


Või laastavad maad jälle vaenuväed?”, 
sest maa peale ilmus üks tulisälg, 
millist keegi näinud ei olnud veel. 

Ta lakk oli leegitsev tulekeel, 

ise helendas höõguva rauana. 


» Nagu viirastus jooksis ta udus, 


ilmus äkki ja äkki ka kadus 

ja kaugusest kostis veel kaua ta 
kaeblikku hirnumist, 

mis suurendas õudu ja hirmumist. 
Kes oli ta? Miks siia ta tuli? 

Ja miks ta leekis kui tuli? 

Elas tol udude ajal 

üks väikene Linalakk, 
Varahommikul astus ta majast, 
seljas õhuke punane jakk, 

ta lahkus salaja majast, 
põlletaskus vaid leivakakk. 

Ja läks see tütarlaps väike, 
linaõiene sinisilm, 

läks otsima kadunud Päikest, - 
et taganeks udu ja külm. 
Läks üksinda otsima Päikest, 
et rõõmsaks ja soojaks saaks ilm, 
et jälle lindude vidin 

kostaks heleda »taeva all. 
Kuhupoole ta minema pidi, 
sellest ajmugi polnud tal. 

Põlvepikkune tundmatul teel 
kõndis tunni ja teisegi veel. 

Akki ta ees midagi sädeles, 
midagi helkis ja väreles. 
Rõõmustas tütarlaps: »Päikesekiir!“ 


Ei ole ma Päikesekiir,” 
vastas sinikullane Kiil, h 
»sind pettis mu sirendav tiib. 


»Sa kaugelt tuled ja kaugele lendad, j 
ehk tead, kuhu Päike on peitnud enda? 


«Miks ma ei tea, tulin sealt, 
kus Päikene valguse saab. 
Lähen sinna, kus Tuul oma alguse saab. 

Aga nüüd ma minema pean, 
pole aega mul pulata." 

«Palun, Kiilike, teed mulle juhata." 


Aga teed ei näidanud särav Kiil, 
lendas minema säratiib. 

Ära kaugele lendas* ta, 
teetähised kaasa viis, endaga. 

AI 
Linalakk astus ja astus, 
kuni rada ta ees hajus rohtu. 
Ta nõutuna puhkama istus. 


Suigatas hetkeks, siis ärkvele kohkus, 


tõusis laubale higi tal. 

Läbilõikavalt, kaeblikult hirnus 

üks hobu ta ligidal. 

Oli see tema, kes hirnus? 

Kuhu peita end? Kuhu pageda? 

Kõik oli siin tühi, nii. lage, ja 
* Linalakk nutma hakkas, 

süda hirmust tal vakatas — 

tulihobune leekiva lakaga 

otsejoones ta poole kappas 

ja peatus siis äkki ta ees. 

/ SR, 

«Ära karda mind,“ ütles ta lahkelt, 
»ma sinule haiget ei tee." 


Ent Linalakk oli veel kahkvel: 
“Kas sa pole siis kuri ja paha?" 


»Oh ei, sind aidata tahan. 
Miks sa nukrutsed, väike?” 


“Tulin otsima Päikest, 


» aga väsisin teel ja ei tea, 


kustpoolt teda otsima pean.” 


“Ka mina ei tea, kus on õige pool, 
ent kui sa mind enam ei pelga, 
siis lähme ja otsime koos, 

võid istuda julgelt mu selga.” 

Linalakk hüppas ta selga hopp! 


ja algas galopp: 
? 

Taha kaugele maha jäi aas, 


kabjad vaevu tal riivasid maad, 'Ja mäletan veel, kuidas hobused vedasid 
üle põõsaste, küngaste hüppas, rasket päikesevankrit edasi,” 
juba latvade kohal ta kappas. 


480,40 «Aga miks sa siis lahkusid kodust?" 
"Kes sa oled, et lendad kui lind? küsitles Linalakk tulihobust. 


küsis Linalakk hobuselt. ,Olih siis väike veel, juhtus see nii: 


mu lähedal tiibles üks sinine Kiil, 
nii õrn, nii kaunis kui sinilind. 
Oma petliku kullasäraga 

mind peibutas kodust ära ta 

ja jättis siis maha mind. 
Sestsaadik ma ringi traavin 
mures ja südamevalus, 

aga täna on kergus mu jalus 

ja nii vabaks on muutunud jooks. 
Olen kindel, me leiame koos, 
sina Päikese, mina oma ema." 


»Minu nimi on Rosalind," 
vastas hobune koduselt. 
»Kes olen, seda täpselt ei teagi, 
väike Linalakk-Linaõis, * 
tulisälg ma vist olema peaksin, . 
sest mäletan, kepsu kord lõin + 
ma varsana päikesesäras. 4 
Ja emagi ähmaselt ,mäletan, ; 
suurt tulilakalist mära, 
kes oli kõikidest väledam. 
f 

Polnud. mahti neil rääkida enam. 


Nad tormasid peaaegu õhus 

ja tundis väikene Linalakk, 
kuidas mure, mis äsja nii rõhus, 
vajus õlult kui tammepakk. 


Nad said minna veel natuke maad, 


ees laius üks imelik laas, 
kus püsti ei seisnud tüved, 

- kõik puud olid puserdi maas, 
üksteisest läbi ja üle. 


, 


7: 


Tuulemurru risus-räsus 
nägid väikest Sasipead, 
sasijuuksed krisus-kräsus, 
sasi all ja sasi peal. 


( 

Segamini sasivarbad, 

istus murdund tammepuul, 
naeris neile vastu armsalt, 
harvad sasihambad suus. 


«Kuule, rüblik, kes sa oled? 
Mis sa selles risus teed?" — 


“Olen täpselt see, kes olen, 
näete isegi, mis teen — 
puhkan jalgu, käsi ka, 

noh ja veidikene suud." — 


»Mis sind nõnda väsitas?" 


"Muidugi need tammepuud, 
tegin nendest sasilasu.“” 


»Ütle, väike vägimees, 
kas sa tead, kus Päike asub?" 

»Tean, kuid teel on mägi ees." 


»Mäge Rosalind ei pelga, 
tule istu tema selga, 
näita meile ainult teed,“ 
palus poissi Linaõis. 


Rüblik naeris: »Seda võiks, 
aga jalg mul puude vahel, 
oks on tugev nagu ahel.” 


»Pole viga, ita sind," 
tuli appi Rosalind. 
Kabjaga lõi oksa kõmm! — ° 
pääses lahti sasijõmm. 
» 


Linalakk siis sasist ta 
tahtis pühtaks kasida. 
ji SA 

Kasis siit ja kasis sealt — 
sasis ikka Sasipea, 

ja see veider võrukael 
ise naeris kogu aeg. 


“Mis siin naerda, sasitobu! 
Hüppa juba rutem selga!" 
ütles karmilt tulihobu. 


Tüdruk ees ja poiss ta laudjal, 
hakkas sõitma tuhatnelja 
tulihobu-tuliraudjas. 

Kiirelt, kiirelt, kiirelt kappas, 
justkui istuks sadulas 

Tuul ja sunniks teda takka. 
Mööda võõraid radu ta 
Sasipead ja Linalakka 

kandis üle põldude, 

üle kõrvekõndude, 

üle rabade ja soode, 

kauge, kõrge mäe poole, 

Ent siis lõppes ära aas ja 
kerkis mägi järsk ning klaasjas, 
pilvedesse tõusis tipp. 

Nad ei suutnud mäkke tõusta, 
nappus tuli jõust ja nõust ja 
näis, et reisil ongi lõpp. 

r 
Rosalind kurakätt traavis. 

Ei näinud seal kohta, ei rada, 
kust mäge saaks ületada. 
Rosalind hüvakätt iraavis 
mööda kuluna kuiva muru, 
e mäekuru. £ 


26 


Eemal mustendas pilveküür. 

See polnudki pilv, oli tihe müür. 
Ei, näis nagu nõgine maja. 
Nad ruttasid sinna ja leidsid 
end tohutust sepapajast. 

Sepp kustunud ääsi ees seisis, 
tööta rippusid hiiglase käed, 
"suur haamer alasil magas, 
pihid tukkusid pingi taga. 


»Hei, Sepp, kuidas saab üle mäest?" 
küsis Rosalind Sepa käest. 


»Nii lihtsalt siit üles ei minda, 
sest seni ta klaasjasse pinda 
pole jäänud veel teekäija jälg. 
Sind aga aitan ma, Rosalind, : 
mu väikene tulisälg.” 


Oi, Sepp, kas sa tunned siis mind?" 

»Tunnen' sind ja tunnen su ema, 
ta kodu on klaasmäe aasal. 
Olen kapju ma rautanud temal, "Mis teha nüüd?“ Linalakk küsis. 
Pea meeles, et mäele ei saa sa, »Kas aidata meid ei saa keegi? 
kui kapjadel puuduvad rauad, Kas üles ei pääsegi mäest?" 
mis taotud mu alasi peal.“ ' 

»Mina aitan. Tühi asi mu käes 
»Sepp, palun sind, tao mulle ehtel on puhudar sädemest leeki,” 
pai Sepake, ole nii hea!“ Oi ütles naerune Sasipea, 

| »kuid enne üks kröömike sööma pean." 

»See töö pole teab mis suur. A 
Ma meeleldi taoksin, kuid kaua = 4 »Kust võtta toitu? Me ei tea," 
pole puhunud ääsile Tuul. ütlesid Sepp: ja tulisälg. 
Veel hõõgub üksairuke süsi, | Siis Linalakk poisile pakkus 
veel tuleseeme seal püsib, oma ainukest leivakakku, 
ent le on kustunud seegi.” kuigi kõhtu tal näpistas nälg. 

Hambad Sasipea kakusse lõi, 
selle isukalt ära sõi, 
tõmbas hinge ja puhuma hakkas, 


Raske vaikus sedamaid lakkas = 
imejõudu vist sisaldas leib —, 
sepapajas kõik mühas ja kohas, 
ikka süngemaks muutus pilvedest sei! 
aina tihenes, tõusis ja vohas. 

Juba heledalt höõgüs ääs, 4 
tuli rauda valusalt noolis, 

vasar raskesti raksatas Sepa käes, 
sädemeid sähvis kui tulenooli, 

kui välke pigipimedas öös. 

Kõik paukus ja mürises sepapajas. 
Üle maade ja merede kajas 
suure/vasara kõmisev löök. - 

»Sul, poiss, on kuldaväärt suu," 
Sepp puhuvat Sasipead kiitis, 
“sa teed päris toredat tuult. 
Sepaks õppida võiksid.“ 


% — ,Ei viitsi. 
Aga kui sa nii väga just tellid, 
võin hakata sinule selliks.” 


Sepp peagi valmis sai rauad 

ja alla need naelutas. 

Tänas Rosalind Seppa ja kaua 
Linalakk teda kaelustas. 

Sälu turjale hüppas siis kergelt: 
“Mis sa ootad veel, Sasipea, tule!“ 


Aga Sasipea naeris: »Ah pergel, 
ma mõtlesin ümber. Ei tule! 

hj 
Mulle, meeldib siin sepikojas, 
siin on müra, suitsu ja tuld..." 


Sepp ütles: Õigus on sul, 
jää minule selliks ja pojaks. 

Kappas Rosalind kappadi-kapp, 
tulejoana voogas ta tulilakk, 
ei vaadanud taha, ei kurakäele, 
otsesihis ta kiirustas mäele. 
Rajuiilina kihutas Rosalind, 
kilises-kõlises klaasine pind 
ta rautatud kapjade all 
nagu kalge kristall, 
Lendas kergelt kui lind 
pilvedest läbi ja üle 

/ A 

ning jõudiski üles. 

Seal laugemast laugemaks 

muutus klaasine mägi 

ja Linalakk nägi 

midagi helkivat kaugemal. 

«Oi, Päike! Näe, Rosalind, Päike!“ — 
»Ja tulihobused, Linaõis väike! 
Nende ruskete hobuste seas 

ihu ema, mu Kuldlakk olema peab.” 
Röõmust Rosalind kepslema hakkas 
ja punaste hobuste juurde kappas. 

Süda põksumas põues, 

astus Linalakk Päikese õue 

ja ta ümber äkitselt läks 

nii soojaks ja kiiskavalt heledaks. , 

"Tere tulemast, Linalakk-Linaõis, 
ma tean, mis mure sind siia tõi,” 
ütles Päike ja naeratas malbelt, 


»Pai Päike, nii kõle on maal, 
vaid sina meid aidata saad," 
palus Linalakk, õhetus palgel, 
»tule tagasi jälle me juurde, 
tee maailm soojaks ja valgeks.“ 


»Mu laps, mul on' kahju, te jultde 
heameelega tuleksin tagasi, 
kuid Kuldlakk on haige, ja temata 
teised vankrit ei oska veel vedada 
mööda taeva ääretuid radasid. 
Teetähiseid hästi ei tea nad, 
üht-teist veel õppima peavad." 
/ OA 

Nagu lind lendas õue Rosalind. 
Rõõmust kepsles, ei mallanud 
ketkegi paigal püsida. 

»Kuüs minu ema on?" küsis ta. 


"Miks oma ema, sa vallatu, 

nõnda südamevalusse jätsid 

ja omapead hulkuma läksid!" 
noomis Päikene, ta silmad mahedad 
olid äkki nii ranged ja jahedad. 
Nii väga, nii väga ta igatses sind, 
et nüüd haigena lamab f 
seal kaljude taga. 

Mine kohe ta juurde, Rosalind!“ 

Kuldlakk kaljusängis lesis, 
murest jõuetu ja loid, 
kosütust ei toonud vesi 
ega maitsnud ükski toit. 
Lamas juba nädalaid ta, 
näis, et midagi ei aita, — 
rinnas kasvas murepuu, 
südameni sünge juur. 


Akki kõrvu lingutades 

tõstis rahutuna pead. “ 
Kuulas. Kuulas pingutades, 
tuttav hääl'kui kostaks seal, 
nagu lähemale. tuleks, 
ärevuses tagus rind — 
uskumatult justkui unes, 
helkjam heledamast tulest 
jmus tema Rosalind. 

Mure kaua tervist laastas, 
rõõm kõik minutiga taastas, 
Kuldlakk tagasi sai jõu. 


Kargas jalgadele maast ta. 
Nagu raksatanuks kõu, 

lõi ta kabjad kaljupinda, 
müksis kergelt Rosalindu. 
Müksis teda õrnalt, örnalt: 
»Oled juba suur ja tugev!" 
Sälg ta kurgu alla puges, 
hea, kui ema on su kõrval. 

Päike koos Linalakaga käis ja 
oma elamist temale näitas — 
nad kõndisid heledais saalides, 


mille seinad olid klaasmaalidest, 

Üks kullase ehana kumas, 

teine helkis kui keskpäeva valgus, 
kolmas puhkeva koiduna punas 
nagu saabuva õnne algus. 
Neljandas saalis nad lõunat sõid 
ja viiendas magusat mõdu jõid, 

siis Päike viis tüdruku aeda 

ja õuna seal temale andis 

puult, mis kuldõunu kandis, 

aga rohkem ei olnud tal aega +, f 
vankri ees korskasid hobusehiiud 

ja trampisid kärsitult jalgu, 

oodates teekonna algust. i 
Kõige ees Kuldlakk. Maa peale viia 
tahtsid nad rutem soojust ja valgust. 
Hellasti süleles Päike: 

»Jää hüvasti, “Linalakk väike. 

Küll Rosalind siit 

koju sind viib, 

talle tagasitee on nüüd tuttav." 

Ja Päikene vankrile ruttas. 

See veeres klaasmäe kaljudelt ära ja 
kiiresti, kiiresti kõrgele tõusis, 

üha kirkamalt Päike lõi särama, 

ta elustav soojus nüüd kõikjale jõudis. 

Jälle kihutas Rosalind, 
marutulena lehvis ta lakk, 
kellana kumises kaljupind, 
mäed kajasid kabjaplaginast, 
aga seljas tal väikene Linalakk 

huikas ja naeris laginal. 

Nii tore, nii tore oli kodutee, 

sõit läks läbi soojade sadude, , 
vihm leotas nad üleni märjaks. 
Ent sealpool vikerkaare väravat 
nägid aasa lilledest säravat, 

lilled põimusid nendele pärjaks, 
Viljad põldudel 'voogasid rõõmsalt, 
iga kõrs ennast kergitas. 


Igalt puult, igalt oksalt ja pöösalt 


linnuvidin neid tervitas: ; 
«Aitäh sulle, Linalakk-Linaõis, 

et meile Päikese tagasi tõid. 

Ole tänatud, tulihobune, 

nüüd rõõm jälle kõikides kodudes.” 

Siis jõudsid nad kodulävele 
ja Linalakk küsis: ,Oo Rosalind, 
» ütle, kas kunagi näen ma veel sind?“ 


»Kui igatsust tunned mu järele, 
siis õhtuti silmad sule, 

mind hüüa ja kohe ma tulen. 
Hops! hüppad jälle mu selga, — 
koos me tundmatuid radu ei pelga 
ja kaugele-kaugele läheb sõit, 
kuhu vaid soovid, mu Linaõis. 
Galoppi laseme Linnuteel, 

nõnda et tähekruus lausa tuiskab, 
seal teed meile näitab särav komeet 
ja valgust kui hõbedat puistab.” 

